**Jonas Boruta** (født 11. oktober 1944 i Garliava ved Kaunas i Litauiske SSR i Sovjetunionen, død 19. desember 2022 i Marijampolė) var en litauisk prelat og emeritert katolsk biskop av Telšiai. Under sovjettiden var han redaktør av *samizdat*-publikasjonen *Lietuvos Katalikų Bažnyčios kronika*.

Liv og virke
------------

### Bakgrunn

Jonas Boruta hadde til hensikt å gå inn på Kaunas-seminaret allerede i 1962, men dette ble forhindret av den sovjetiske okkupasjonsmakten. Han studerte derfor først fysikk og matematikk ved universitetet i Vilnius. Etter eksamen i 1970 arbeidet han ved Institutt for fysikk ved Litauens vitenskapsakademi. Samtidig studerte han fra 1975 teologi ved det litauiske undergrunnsseminaret.

### Jesuitt, prest

I 1981 sluttet han seg til jesuittordenen, som var forbudt ved lov av den sovjetiske okkupasjonsmakten. Han ble ordinert til prest 5. august 1982, men fikk ikke lov til å utøve sitt presteembede etter ordre fra sovjeterne. Hans doktorgradsstudier i fysikk og matematikk, som han fullførte i 1982, ble aldri anerkjent.[]

Deretter jobbet han som redaktør for det underjordiske tidsskriftet *Lietuvos Katalikų Bažnyčios kronika* (Kronikk for den katolske kirke i Litauen). Fra 1983 til 1989 var Jonas Boruta en av de viktigste initiativtakerne til og foreleserne ved det hemmelige teologistudiet for medlemmer av de kvinnelige ordensfellesskap i Litauen.[]

I 1989 ble Boruta utnevnt til provinsial for jesuittene i Litauen. Med Litauens selvstendighet i 1990 endret situasjonen seg totalt, og religionsfrihet fikk råde. Da ble Boruta medlem av den kateketiske kommisjon for erkebispedømmet Vilnius.[]

### Hjelpebiskop i Vilnius

I 1997 utnevnte pave Johannes Paul II ham til titulærbiskop av Vulturaria og hjelpebiskop i erkebispedømmet Vilnius. Erkebiskopen av Vilnius, Audrys Bačkis, bispeviet ham den 21. juni 1997; medkonsekratorer var Sigitas Tamkevičius, hjelpebiskop i Kaunas, og Juozas Tunaitis, hjelpebiskop i Vilnius. Samtidig ble han utnevnt til generalsekretær for Bispekonferansen i Litauen og president for Det katolske vitenskapsakademi i Litauen.

### Biskop av Telšiai

Den 5. januar 2002 ble han utnevnt til biskop av Telšiai. 

Pave Frans godtok hans førtidlige avgang den 18. september 2017.

Han døde i Marijampole den 22. desember 2022, i en alder av 78 år.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (16235-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Henry Benedict Mary Clement Stuart of York (1725-1807) \*1758
* Pave Leo XII (1760-1829) \*1794
* Kardinal Chiarissimo Falconieri Mellini (1794-1859) \*1826
* Kardinal Camillo di Pietro (1806-1884) \*1839
* Kardinal Mieczyslaw Halka Ledóchowski (1822-1902) \*1861
* Kardinal Jan Puzyna z Kosielsko (1842-1911) \*1886
* Erkebiskop Józef Bilczewski (1860-1923) \*1901
* Erkebiskop Bolesław Twardowski (1864-1944) \*1919
* Erkebiskop Eugeniusz Baziak (1890-1962) \*1933
* Pave Johannes Paul II (1920-2005) \*1958
* Kardinal Audrys Juozas Bačkis (1937- ) \*1988
* Biskop *Jonas Boruta* (1944- ) \*1997

Referanser
----------

1. ↑   baltics.news[Hentet fra Wikidata]
2. ↑  catholic-hierarchy.org boruta, lest 10. november 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |